KIMEP_Университеті
КИМЭП Университетi Орталық Азиядағы солтүстік американдық үлгі бойынша жұмыс істейтін ірі университет болып табылады. KIMEP Университетi - 1992 жылы 14 қаңтарда Қазақстан Республикасының Президенті Н. Ә. Назарбаевтың қаулысымен құрылды. Сол жылдың тамызында сабақ басталды. 1994 жылы маусымда Іскер Әкімшілдік магистратурасы бағдарламасы студенттерінің алғашқы бітіру рәсімі болды. КИМЭП Университетi – әр түрлі мәдениет пен ұлт студенттерін оқытатын тәуелсіз, коммерциялық емес білім беру мекемесі. КИМЭП Университетi Қазақстанда, Орталық Азияның қаржылық астанасы - Алматының орталығында, қазіргі заманғы үлгідегі студенттер қалашығында орналасқан. КИМЭП Университетi материалдық-техникалық базасы – аталмыш аймақтағы университеттердің арасындағы бірден-бір таңдаулы оқу базасы болып табылады. БІЛІМДІК ҚЫЗМЕТ КИМЭП Университетi білімдік бағдарламаларды беруге Қазақстан Республикасы Білім және ғылым министрлігінің лицензиясына ие болған. Өзінің соңғы келген сапарында, яғни 2008 жылдың 14-16 сәуірінде Министрліктің аттестаттау комиссиясы КИМЭП Университетi барлық бағдарламаларын бес жыл мерзімге аттестаттаудан өткізді. Бүгінгі таңда КИМЭП Университетi он бес бағдарлама ұсынып отыр. Оған кіретіндер: іскер әкімшілдік, экономика, саясаттану, мемлекеттік басқару және журналистика салаларындағы бакалавриат бағдарламалары; іскер әкімшілдік, экономика, құқық және ағылшын тілін оқыту салаларындағы  магистратура бағдарламалары; сонымен қатар іскер әкімшілдік саласындағы докторлық бағдарлама. Бұдан басқа, КИМЭП Униревситi басшыларға арналған МВА бағдарламасын және сертификатталған бағдарламалар мен қысқа мерзімді курстардың кең ауқымын ұсынады. Барлық академиялық бағдарламалар ағылшын тілінде оқытылады. КИМЭП Униревситi оқытушылық құрамы қазақстандық және шетелдік оқытушылардан тұрады, олардың көпшілігі өздерінің магистрлік және докторлық дәрежелерін Еуропа мен Солтүстік Американың жоғары оқу орындарынан алған. КИМЭП Университетi ТМД елдерінің арасында батыстық жоғары оқу орындарында алған Ph.D дәрежелі оқытушылардың басым санына ие болған. СТАТИСТИКА КИМЭП Университетi студенттеріне шәкіртақыларды, оқу ақысын төлеуден босату, сонымен қатар «Work-Study» бағдарламасы бойынша жеңілдіктерді қоса алғандағы қаржылық көмектің бірнеше түрі қолжетерлік. 2008-2009 жылы КИМЭП Униревситi барлық студенттерінің 24% қандай-да бір қаржылық көмек түрін алған. КИМЭП Университетi 2,3 миллионнан аса американдық доллар мөлшеріндегі жыл сайынғы шәкіртақылық қорды басқарады және де Қазақстандағы жеке меншік жоғары білім берудегі аса ірі демеушілердің бірі болып табылады. КИМЭП Университетi бітірушілерінде Қазақстандағы жоғары оқу орындарының барлық бітірушілерінің арасында жұмысқа орналасудың ең жоғарғы пайызы. 2007 жылы бітірушілердің 95% бітіргеннен кейін үш айдың ішінде жұмысқа орналасты (не болмаса оқуларын жалғастырды). Орташа алғанда, КИМЭП Университетi бітірушілерінің еңбек ақысы еліміз бойынша орташа еңбек ақыдан екі-үш есе көп. 2008 жылы КИМЭП Университетi бітірушілерін жұмысқа орналастырған бестік компанияға кіретіндер: PriceWaterhouseCoopers, Ernst&Young, KPMG, Deloitte и Procter&Gamble. Бүгінгі таңда барлық бағдарламаларға жыл сайынғы студенттерді қабылдау 4 500 адамнан асады. Оқуға қабылданған студенттердің шамамен 85% бакалавриат бағдарламаларында және 15%  – магистратура мен докторантура бағдарламаларында оқиды. КИМЭП Университетi студенттер контингентін әр түрлі 25 елдің, атап айтсақ,   Қазақстан, Ресей, Қырғызстан, Өзбекстан, АҚШ, Ұлыбритания, Германия, Қытай және Корея елдерінің өкілдері құрайды. КИМЭП Университетi халықаралық оқытушылар құрамы дүние жүзінің 20 дан аса елдерінің (АҚШ, Ұлыбритания, Канада, Австралия, Франция, Италия, Ресей және Қазақстан) өкілдерінен тұрады.